**Тамилла Салих кызы Шарлыкова**

22.10.1927 – 11.02.2018

Туган урыны – ТАССР, Казан шәһәре.

Белеме: Казан дәүләт медицина институты (01.07.1950), “дәвалау эше” белгечлеге.

Дипломнан соңгы белеме: Казан дәүләт медицина институты, “тире һәм венерик авырулар” белгечлеге буенча клиник ординатура (1957 – 1959).

1967 елның 16 маенда аңа Югары квалификацияле категориягә ия табиб-дерматовенеролог исеме бирелә (ТАССР Сәламәтлек саклау министрлыгының 1967 елның 16 январендагы 16 нчы номерлы боерыгы).

КПСС әгъзасы, 16770008 номерлы партбилет.

Сәламәтлек саклау тармагындагы гомуми хезмәт стажы – 58 ел, коллективта – 48 ел.

20.09.1959 – 25.10.1963, 27.01.1965 – 27.10 1965 – Республика тире, венерология диспансерының табиб-ординаторы.

16.10.1965 – 01.03.1971 – Республика тире, венерология диспансерының дәвалау бүлеге буенча баш табиб урынбасары.

01.03.1971 – 02.06.1992 – Шәһәр тире, венерология диспансерының баш табибы.

03.06.1992 – 04.05.2009 – поликлиника эше буенча баш табиб урынбасары, Шәһәр тире, венерология диспансерының табиб-дерматовенерологы.

“Сифилисның йогышлы формалары белән авыручыларга протеинны антибиотик-висмут терапиясе белән бергә куллану ысулы” дигән рационализаторлык тәкъдименә ия (1977 елның 11 март таныклыгы, рационализаторлык тәкъдиме В.И. Ленин исемендәге Казан дәүләт табибларның белемен күтәрү институы тарафыннан кабул ителә).

Бүләкләре:

“Сәламәтлек саклау отличнигы” күкрәк билгесе – 1967 ел.

“Фидакарь хезмәт өчен. Владимир Ильич Ленинның тууына 100 ел тулу уңаеннан” юбилей медале – 1970 ел.

“1974 елның социалистик ярыш җиңүчесе” күкрәк билгесе.

“Знак Почета” ордены – 1976.

Казан шәһәр сәламәтлек саклау бүлегенең Почет грамотасы – 1985, 1988 еллар.

Татарстан Республикасының Сәламәтлек саклау министрлыгының Почет грамотасы – 1994, 1995, 2002 еллар.

Татарстан Республикасы Сәламәтлек саклау министрлыгының Сәламәтлек саклау идарәсе Почет грамотасы – 2002 ел.

Тамилла Салих кызы Шарлыкова – югары квалификацияле белгеч, югары квалификацияле категориягә ия табиб-дерматовенеролог. 28 ел дәвамында ул Казан шәһәренең штаттан тыш баш белгече – дерматовенеролог булып тора. Аның 17 фәнни мәкаләсе һәм 1 рационализаторлык тәкъдиме бар. 1971-1992 елларда Шәһәр тире, венерология диспансерының баш табибы булып эшли. Шул чорда Т.С.Шарлыкова катнашында 2 тире, венерология диспансеры (Ленин һәм Совет районнарында) ачыла, Киров районы тире, венерология диспансеры яңа бинага күчерелә. 2 яңа стационар ачыла (тире авырулы өлкәннәр өчен – 70 койкалы һәм балалар өчен 60 койкалы микология стационары).

Т.С.Шарлыкова шәһәрдәге 4 диспансерны бердәм диспансерга берләштерүдә катнаша. 3 поликлиника бүлегендә “структуралы модель” оештыра – бер бинада барлык кирәкле кабинетлары белән бергә бюджет поликлиникасы, ЗПППга һәм йогышлы тире авыруларына профилактик медицина тикшерүләре кабинеты һәм дәвалау-диагностика кабинеты (анда ЗПППны аноним тикшерү һәм дәвалау үткәрелә) урнаштырыла.

Шәһәр дерматовенерология хезмәтенең венерик авырулар белән көрәш һәм башка хезмәтләр һәм ведомстволар (дәвалау челтәре, эпидемиология хезмәте, халык мәгарифе һәм мәдәният бүлекләре, хокук саклау органнары һ. б.) белән үзара бәйләнеш буенча эш тәҗрибәсе Россия Федерациясенең тире, венерология учреждениеләренә җәелдерелә. 1992 елдан поликлиника эше буенча баш табиб урынбасары булып эшләгән Тамилла Салих кызы герпетик инфекцияне дәвалау кабинеты, онихомикозларны дәвалау буенча микология кабинеты, лазер терапиясе (кондиломалар, папилломалар, сөялләр деструкциясе, кискен ялкынсыну процессларын дәвалау) кабинетын оештыра.